अव प्रश्न धरहराको मात्र छैन, प्रश्न देशको शिरको पनि प्रश्न छ । धरहरा बन्दैमा देश बन्ने होइन । धरहराजसरी विगतमा ध्वस्त पारिएका संरचनाहरु, गौरवहरु ठडिनुपर्छ र खासगरेर नेकपाका नेताहरुमा नैतिक मूल्य र मान्यता सगरमाथाजसरी उठ्नुपर्छ । नैतिकता उठेन र धरहरामात्र बन्नु देश बन्नु होइन । देशको सिरोभारो नेकपाका नेताहरुको हातमा छ । कमाण्ड पनि यिनके हातमा छ । प्रतिपक्ष साह्रै कमजोर भएको बेलामा जे गरे पनि हुन्छ भन्ने मनोवृत्ति बढ्यो भने अहिलेको यो कम्युनिष्ट शासन ५ वर्ष त चल्ला, त्यसपछि के होला, के नहोला ?
